Lav et referat af nedenstående tekst:

Tekst:
Statens Serum Institut (SSI) forventer, at antallet af smittede og nyindlæggelser vil stige frem mod nytår. Og juleaften risikerer det daglige smittetal at spænde fra 9.000 og op til 45.000 personer. Det viser nye modelberegninger fra Ekspertgruppen for matematisk modellering, skriver SSI i en rapport. Der er dog stor usikkerhed forbundet med, hvordan omikronvarianten vil udvikle sig i det danske samfund, og dermed beregningerne, lyder det. Det skyldes, at det blot er tre uger siden, at Omikron-varianten for første gang blev opdaget herhjemme. Og dermed har der været en kort periode med tilstrækkelig indsamling af data i Danmark. Ifølge SSI afhænger antallet af smittede og nyindlæggelser blandt andet om graden af vigende immunitet for Omikron-varianten og danskernes generelle adfærd. Desuden fremhæver SSI følgende faktorer, der alle gør fremskrivningerne usikre: - Hvor godt færdigvaccinerede og revaccinerede personer er beskyttet mod infektion og indlæggelse - Hvor smitsom Omikron-varianten er sammenlignet med Delta-varianten - Om smitte med Omikron-varianten medfører en større eller mindre risiko for et alvorligt sygdomsforløb end Delta-varianten - Hvor meget mere Omikron-varianten er i stand til at forårsage re-infektion Kan også medføre flere indlæggelser Samtidig kan de mange smittetilfælde give imellem 120 og 250 daglige nyindlæggelser 24. december. Det sker, hvis Omikron-varianten har samme indlæggelsesrisiko som Delta-varianten. - Der er stadig store usikkerheder omkring indlæggelsesrisikoen for Omikron-varianten. Og der er indikationer på, at varianten kan være mindre alvorlig, udtaler Camilla Holten Møller, der er leder af ekspertgruppen under SSI. Derfor har SSI også lavet beregninger for, hvis Omikron-varianten viser sig at være halvt så alvorlig som Delta-varianten. - Hvis det er tilfældet, ser vi i modellerne frem mod daglige nyindlæggelser juleaften i størrelsesordenen 120-190, siger Camilla Holten Møller. Til sammenligning er der lørdag registreret i alt 126 nyindlæggelser med covid-19. Ekspertgruppen under SSI har i alt regnet på otte forskellige scenarier omkring smittetal og nyindlæggelser som følge af Omikron-varianten. Ekspertgruppen er kommet frem til, at samtlige udfald giver stigende smittetal og nyindlæggelser.

Referat:
Antallet af smittede afhænger blandt andet af graden af immunitet for den nye Omikron-variant af coronavirus.